AIŠKINAMASIS RAŠTAS

Dėl audito įmonės išrinkimo uždarosios akcinės bendrovės Molėtų autobusų parko finansinių ataskaitų rinkinių auditui atlikti

**1. Parengto tarybos sprendimo projekto tikslai ir uždaviniai**

Uždaroji akcinė bendrovė Molėtų autobusų parkas (toliau – Bendrovė) 2017 m. gruodžio 6 d. raštu Nr. IS-34 „Dėl finansinės atskaitomybės audito paslaugų pirkimo“ pateikė mažos vertės pirkimo apklausos pažymą ir prašo išrinkti audito įmonę 2017, 2018, 2019 metų finansinių ataskaitų rinkinių auditui atlikti. Bendrovė apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. UAB „Analitika“ pateiktas pasiūlymas – 1950,0 Eur (be PVM), UAB „Audata“ – 2550,0 Eur (be PVM), UAB „Baltijos auditas“ – 2700,0 Eur (be PVM). Už 2017, 2018, 2019 metų finansinių ataskaitų rinkinių audito atlikimą mažiausią kainą – 1950,0 Eur (be PVM) - pasiūlė UAB „Analitika“.

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, visuotinis akcininkų susirinkimas (Molėtų rajono savivaldybės taryba) priima sprendimą dėl audito įmonės išrinkimo ir nustato audito paslaugų apmokėjimo sąlygas.

Parengto sprendimo projekto tikslas – išrinkti Bendrovei audito įmonę 2017, 2018, 2019 metų finansinių ataskaitų rinkinių auditui atlikti ir nustatyti audito paslaugų apmokėjimo sąlygas.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 24 punktas, 4 dalis;

Lietuvos Respublikos įmonių finansinės atskaitomybės įstatymo 24 straipsnio 1 dalis;

Lietuvos Respublikos akcinių bendrovių įstatymo 20 straipsnio 1 dalies 5 punktas, 58 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Bus atliktas Bendrovės 2017, 2018, 2019 metų finansinių ataskaitų rinkinių auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą Bendrovė iš savo biudžeto lėšų sumokės 1950,0 Eur (be PVM), kiekvienais metais po 650,0 Eur (be PVM).

**6. Vykdytojai, įvykdymo terminai**

Sprendimo vykdytojas – UAB Molėtų autobusų parkas.